હિન્દુવર્ષ વિક્રમસંવત 2075ના પ્રથમદિને બેસતાવર્ષે ગુરૂવારે વલસાડના વિવિધ દેવાલયોમાં ભગવાનને છપ્પનભોગની અવનવી વાનગીઓનો અન્નકૂટ ધરાવાયો હતો. અન્નકૂટના દર્શનાર્થે ભક્તોની ભારે ભીડ દરેક મંદિરોમાં જોવા મળી હતી. તિથલના સ્વામીનારાયણ મંદિરે આ વર્ષે 2300 અવનવી વાનગીઓનો ભોગ ધરાવાયો હતો. જ્યારે શહેરના પ્રાચીન મંદિરોમાં ગણપતીદાદાના મંદિરે, શ્રીનાથબાવાના મંદિરે, ગાદિજીની વાડીમાં અને રામજી મંદિરે પણ ભગવાનને છપ્પનભોગનો અન્નકૂટ ધરાવાયો હતો.